
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ
ԱՊՐԻԼԻ 17-Ի N 534-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ


Համաձայն «Նորմատիվ իրավական ակտերի մասին» օրենքի 34-րդ հոդվածի` Հայաստանի Հանրապետության կառավարությունը որոշում է.
1. Հայաստանի Հանրապետության կառավարության 2014 թվականի ապրիլի 17-ի ««Զբաղվածության մասին» Հայաստանի Հանրապետության օրենքի կիրարկումն ապահովող մի շարք իրավական ակտեր հաստատելու մասին» N 534-Ն որոշման (այսուհետ` որոշում) մեջ կատարել հետևյալ փոփոխությունները և լրացումները.
1) որոշման 5-րդ կետի 2-րդ ենթակետի «ա» պարբերությունից հանել «Հայաստանի Հանրապետության լեռնային կամ բարձրլեռնային կամ սահմանամերձ գյուղական» բառերը.
2) որոշման N 16 հավելվածի`
ա.  5-րդ կետն ուժը կորցրած ճանաչել,
բ. 23-րդ կետում «աջակցությունը» բառը փոխարինել «աջակցության առավելագույն արժեքը 1,350.0 հազար դրամ է, որը» բառերով,
գ. 53-րդ կետում «աջակցությունը» բառը փոխարինել «աջակցության առավելագույն արժեքը 1,200.0 հազար դրամ է, որը» բառերով.
3) որոշման N 21 հավելվածի`
ա. 4-րդ կետը լրացնել նոր` 7-րդ ենթակետով հետևյալ բովանդակությամբ.
«7) անտառների վերականգնման, անտառապատման, օգտագործման, խնամքի իրականացման աշխատանքները:»,
բ. 16-րդ կետը «հաշվին» բառից հետո լրացնել «կամ օրենքով չարգելված այլ աղբյուրներից» բառերով:
2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:
	

ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ

1. Անհրաժեշտությունը
«Հայաստանի Հանրապետության  կառավարության 2014 թվականի ապրիլի 17-ի N 534-Ն որոշման մեջ փոփոխություններ և լրացումներկատարելու մասին» ՀՀ կառավարության որոշման նախագծի (այսուհետ` նախագիծ) մշակման անհրաժեշտությունը պայմանավորված է Հայաստանի Հանրապետությունում լայնածավալ անտառապատման աշխատանքների իրականացմանն աջակցելուն` վարձատրվող հասարակական աշխատանքների կազմակերպման ծրագրում համապատասխան լրացում կատարելու միջոցով: 

2. Ընթացիկ իրավիճակը և տվյալ բնագավառում իրականացվող քաղաքականությունը
Վարձատրվող հասարակական աշխատանքների կազմակերպման նպատակը գործազուրկների ժամանակավոր զբաղվածության ապահովման միջոցով հանրապետությունում սոցիալական լարվածության մեղմումն է և իրավիճակից բխող մարտահրավերներին արձագանքող միջոցներով համայնքներին աջակցելը: Նախագծով առաջարկվում է վարձատրվող հասարակական աշխատանքների կազմակերպման ոլորտների ցանկը լրացնել նոր՝ անտառների վերականգնման, անտառապատման, օգտագործման, խնամքի իրականացման աշխատանքներով, որը բխում է Հայաստանի Հանրապետությունում լայնածավալ անտառապատման աշխատանքների իրականացման անհրաժեշտությունից (նախատեսվում է 2020 թ.-ին տնկել 10 մլն ծառ):
Նախագծում առկա են նաև իրավակիրառ պրակտիկայից բխող փոփոխություններ: 
Այսպես, աշխատաշուկայում անմրցունակ անձանց փոքր ձեռնարկատիրական գործունեությամբ, ինչպես նաև անասնապահությամբ զբաղվելու համար աջակցության տրամադրման առավելագույն չափը սահմանված է մեկ մլն դրամ: Նախագծով առաջարկվում է փոխել տրամադրվող աջակցության առավելագույն շեմը` յուրաքանչյուր ենթածրագրի համար սահմանելով առանձին շեմ` պայմանավորված 2020 թ. հունվարի 1-ից նվազագույն ամսական աշխատավարձի չափի փոփոխությամբ: Մասնավորապես`
· փոքր ձեռնարկատիրական գործունեությամբ զբաղվելու համար տրամադրվող աջակցության առավելագույն շեմը սահմանել 1,350.0 հազ. դրամ, որի հիմքում ընկած է առավելագույն արժեքին մոտ հետևյալ հաշվարկը. (34.0 հազ. դրամ` վարձու աշխատողին տրվող գումար + 25.0 հազ. դրամ՝ տարածքի վարձակալություն + 10.0 հազ. դրամ՝ եկամտային հարկ և նպատակային սոցիալական վճար) x 12 ամիս + 500.0 հազ. դրամ՝ հիմնական միջոցի ձեռքբերում = 1,328.0 հազ. դրամ).
· անասնապահությամբ զբաղվելու համար աջակցության առավելագույն շեմը սահմանել 1,200.0 հազ. դրամ, որի հիմքում ընկած է առավելագույն արժեքին մոտ հետևյալ հաշվարկը. (34.0 հազ. դրամ՝ անձին տրվող գումար + 13.6 հազ. դրամ՝ անասնաբույժին տրվող գումար) x 12 ամիս + 350.0 հազ. դրամ՝ կենդանու և ականջապիտակների ձեռքբերում + 230.0 հազ. դրամ՝ անասնակերի ձեռքբերում=1,151.2 հազ. դրամ):
Նախագծով կատարվել է նաև տեխնիկական բնույթի փոփոխություն` կապված այն հանգամանքի հետ, որ 2019 թ. հուլիսից սեզոնային զբաղվածության խթանման միջոցով գյուղացիական տնտեսությանն աջակցության տրամադրման ծրագիրը չի իրականացվում միայն ՀՀ լեռնային կամ բարձրլեռնային կամ սահմանամերձ գյուղական համայնքներում:  

3. Կարգավորմաննպատակըևբնույթը
Նախագծով առաջարկվող փոփոխությունները նպատակ ունեն`
· վարձատրվող հասարակական աշխատանքների կազմակերպման միջոցով մի կողմից աջակցել ՀՀ-ում իրականացվող լայնածավալ անտառապատման և անտառավերականգնման աշխատանքներին, մյուս կողմից` ժամանակավոր աշխատանքով ապահովել ՀՀ մարզերում բնակվող գործազուրկներին,
· նվազագույն ամսական աշխատավարձի չափի փոփոխությամբ պայմանավորված` սահմանել աշխատաշուկայում անմրցունակ անձանց փոքր ձեռնարկատիրական գործունեությամբ, ինչպես նաև անասնապահությամբ զբաղվելու համար աջակցության տրամադրման առավելագույն նոր չափեր:

4. Նախագծի մշակման գործընթացում ներգրավված ինստիտուտները և անձինք
ՀՀ աշխատանքի և սոցիալական հարցերի նախարարությունը:

5. Ակնկալվող արդյունքը
Նախագծի ընդունմամբ ակնկալվում է, որ`
· վարձատրվող հասարակական աշխատանքների կազմակերպումը կիրականացվի նաև անտառային ոլորտում,
· կհստակեցվեն աշխատաշուկայում անմրցունակ անձանց փոքր ձեռնարկատիրական գործունեությամբ, ինչպես նաև անասնապահությամբ զբաղվելու համար աջակցության տրամադրման առավելագույն չափերը:


ՏԵՂԵԿԱՆՔ

«Հայաստանի Հանրապետության կառավարության 2014 թվականի ապրիլի 17-ի N 534-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման ընդունման կապակցությամբ պետական կամ տեղական ինքնակառավարման բյուջեում եկամուտների և ծախսերի ավելացում կամ նվազեցում չի նախատեսվում։

















ԱՄՓՈՓԱԹԵՐԹ

	Հ/Հ
	Առաջարկության հեղինակը,
գրության ամսաթիվը, գրության համարը
	Առաջարկության բովանդակությունը
	Եզրակացություն
	Կատարված փոփոխությունը

	1.
	2.
	3.
	4.
	5.

	1.
	ՀՀ շրջակա միջավայրի նախարարություն
2020-03-19,
N1/04.3/2735-2020 գրություն
	Նախագծի 1-ին կետի 3-րդ ենթակետի «ա» պարբերությամբ լրացվող 7-րդ ենթակետը «անտառապատման,» բառից հետո լրացնել «օգտագործման,» բառով։
	Ընդունվել է:
	Նախագծի  1-ին կետի 3-րդ ենթակետի «ա» պարբերությամբ լրացվող 7-րդ ենթակետը վերախմբագրվել է:

	2.

	ՀՀ ֆինանսների նախարարություն
2020-03-20,
N01/11-1/4204-2020 գրություն
	Առաջարկություններ չկան:

	

	


	3.
	ՀՀ տարածքային կառավարման և ենթակառուցվածքների նախարարություն
2020-03-23,
NՍՊ/21.1/7762-2020 գրություն
	Առաջարկություններ չկան:
	
	

	4.
	ՀՀ արդարադատության նախարարություն
2020-04-16,
N01/27.2/8154-2020 գրություն
	    «Հայաստանի Հանրապետության կառավարության 2014 թվականի ապրիլի 17-ի N 534-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագիծը համապատասխանում է Հայաստանի Հանրապետության օրենսդրությանը:
	Ընդունվել է ի գիտություն:
	

	5.
	Հայաստանի Արհմիությունների կոնֆեդերացիա
2020-03-18,
N 05-01/11 գրություն
	Առաջարկություններ չկան:
	
	

	6.
	Հայաստանի գործատուների հանրապետական միություն
2020-03-17,
N 59 գրություն
	Առաջարկություններ չկան:
	
	

	7.
	Նախագիծը տեղադրվել է www.e-draft.am կայքում` հանրային քննարկման նպատակով
	Ստացվել է 2 առաջարկ:
	Ընդունվել է ի գիտություն:
	



